فوتبول عذره یوفا شامپیونلار لیگینده قروپ مرحله‌سی‌نین 6-جی تورونا ایستارت وئریلیب.
ایلک اویون گونونده 8 گؤروش کئچیریلیب.
تورکیه تمثیلچی‌سی "قالاتاسارای" اؤز میدانیندا "پورتو"نو قبول ائدیب. "ساری-قیرمیزی‌لار" غلبه قازاناجاغی تقدیرده، آوروپا لیگینده وثیقه‌نی تامین ائده‌جکدی. لاکین ایستانبول کلوبو بو گؤروشده مغلوب اولسا بئله، یورولیگه وثیقه قازانیب. بونا قروپون دیگر موسابیقه سینده "لوکوموتیو"ین "شالکه" ایله سفر اویونون‌دان مغلوب آیریلماسی شرایط یارادیب.
B قروپوندا "بارسلونا" "تاتنهام"ی سیناغا چکیب. لندن تمثیلچی‌سی بو موسابیقه ده غلبه قازاناجاغی تقدیرده، نوبتی مرحله‌یه یوکسه‌له‌جکدی. "بارسا" ایسه آرتیق بو ایشین عهده سیندن گلمیشدی. قروپون دیگر موسابیقه سینده "اینتر" پی اس وی آیندهون ایله قارشیلاشیب. هر ایکی اویون 1:1 حسابی ایله باشا چاتیب. نتیجه‌ده، "بارسلونا" و "تاتتهام " 1/8 فینالا یوکسلیبسه، "اینتر" آوروپا لیگینه وثیقه ایله کیفایتلنیب.
گونون ماراقلا گؤزلنیلن قارشیلاشماسی C قروپوندا اولوب. "لیورپول" "ناپولی" ایله موناسیبت‌لرینه آیدین‌لیق گتیریب. "لیورپول"و بو گؤروشده یالنیز غلبه قانع ائدیردی. لیورپول‌لولار مینیموم حسابلا غالیب گلمکله ایستک‌لرینه چاتیب‌لار. قروپون دیگر موسابیقه سینده پاری سن ژرمن سفرده "قیزیل یلدز"ا غالیب گلیب. یئکوندا پاری سن ژرمن و "لیورپول" نؤبتی مرحله‌یه یوکسلیب، "ناپولی" ایسه یورو لیگه یوللانماق مجبوریتینده قالیب.
11  دسامبر
شامپیونلار لیگی، 6-جی تور
D قروپو
"قالاتاسارای" (تورکیه) - "پورتو" (پرتغال) 3:2
"شالکه" (آلمانیا) - "لوکوموتیو" (مسکوا، روسیا) 0:1
A قروپو
"موناکو" (فرانسا) - "بوروسیا" (دورتموند، آلمانیا) 2:0
بروژ" (بلژیک) - "آتلتیکو" (مادرید، ایسپانیا) 0:0
B قروپو
"اینتر" (ایتالیا) – پی اس وی آیندهون (هلند) 1:1
"بارسلونا" (ایسپانیا) - "تاتنهام" (اینگیلتره) 1:1
C قروپو
"قیزیل یلدز" (صربیستان) – پاری سن ژرمن (فرانسا) 4:1
"لیورپول" (اینگیلتره) - "ناپولی" (ایتالیا) 0:1
